നിപ പരിശോധനാ സംവിധാനം പാതിവഴിയില് ബിസിഎല് 3 ലാബ് സംവിധാനം സജ്ജമായില്ല, പഴി കൊവിഡിന് തിരുവനന്തപുരം: സംസ്ഥാന സര്ക്കാര് പ്രഖ്യാപിച്ച നിപ പരിശോധനാ സംവിധാനം ഇപ്പോഴും പാതിവഴിയില്. കോഴിക്കോട് മൈക്രോബയോളജി ലാബിലും തോന്നയ്ക്കല് ലൈഫ് സയന്സ് പാര്ക്കിലും പ്രഖ്യാപിച്ച ലാബുകളില് പരിശോധനയ്ക്ക് ഇനിയും കാത്തിരിക്കണം. അത്യാധുനിക ബിസിഎല്3 ലാബ് സംവിധാനമാണ് അപകടകാരിയായ നിപയെ പരിശോധിച്ച് തിരിച്ചറിയാന് വേണ്ടത്. ലാബ് ഉടനെ സജ്ജമാക്കുമെന്ന് പലതവണ പ്രഖ്യാപിച്ചതാണ്. പക്ഷെ കോഴിക്കോട്ടെ പുതിയ നിപ കേസും സ്ഥിരീകരിച്ചത് പൂനെയില് നിന്ന്. കോഴിക്കോട് മൈക്രോബയോളജി ലാബില് ഈ ലാബ് സജ്ജമാക്കുന്നത് കൊവിഡ് കാരണം വൈകിയെന്നാണ് വിശദീകരണം. കരാറെടുത്ത ദില്ലി കേന്ദ്രീകരിച്ചുള്ള വിദഗ്ദര് പണി തുടങ്ങിയതേ ഉള്ളു. കുറഞ്ഞത് ഒരു വര്ഷമെങ്കിലും ഇനിയുമെടുക്കും. പിസിആര്, ട്രൂനാറ്റ് പരിശോധനകള്ക്ക് സംവിധാനമുണ്ടെങ്കിലും വൈറസ് കള്ച്ചര് ചെയ്യാന് സംവിധാനമില്ല. തോന്നയ്ക്കല് ലൈഫ് സയന്സ് പാര്ക്കില് ആദ്യഘട്ട ഉദ്ഘാടനം കഴിഞ്ഞതേയുള്ളു. ബിഎസ്എല് 3 ലാബില്ല. നിപ നിയന്ത്രണ വിധേയമായതോടെ ലാബ് സജ്ജമാക്കുന്നതില് മുമ്ബുണ്ടായിരുന്ന താല്പ്പര്യം ആരോഗ്യവകുപ്പിന് കുറഞ്ഞു.The post നിപ പരിശോധനാ സംവിധാനം പാതിവഴിയില് ബിസിഎല് 3 ലാബ് സംവിധാനം സജ്ജമായില്ല, പഴി കൊവിഡിന് first appeared on MalayalamExpressOnline.